**TÁJÉKOZTATÁS A TÁRSASÁG VISSZAÉLÉS-BEJELENTÉSI RENDSZERÉRŐL**

**1. Társaság adatai**

|  |  |
| --- | --- |
| Név | VÁROSGONDOZÁSI Zrt. |
| Székhely | 3200 Gyöngyös, Kenyérgyár út 17.sz. |
| Cégjegyzékszám | 10-10-020013 |
| Adószám | 10571763-2-10 |
| Telefonszám | 0637/311731 |
| E-mail cím | vgrt@vgrt.hu |

**2. Visszaélés-bejelentési rendszer működtetése**

AzEurópai Parlament és a Tanács (EU) az uniós jog megsértését bejelentő személyek védelméről szóló 2019/1937 (2019. október 23.) irányelvénekrendelkezései folytán hazai jogunkban implementálásra került és 2023.07.24. napjától hatályos, a panaszokról, a közérdekű bejelentésekről, valamint a visszaélések bejelentésével összefüggő szabályokrólszóló 2023. évi XXV. törvény. E törvényben előírt kötelezettségünknek eleget téve a Társaság visszaélés-bejelentési rendszert működtet.

A visszaélés-bejelentési rendszer elsődleges célja az, hogy a Társaság működésének átláthatóságát, szervezetünk elszámoltathatóságát növelje azáltal, hogy a valós vagy vélt jogsértéseket észlelő és jelző személyek megtorlástól való védelmét biztosítja a bejelentés kivizsgálása mellett.

Jelen Tájékoztatóban felhívjuk szíves figyelmét, hogy a Társaságunknál működő visszaélés-bejelentési rendszer igénybevételére jogosult:

* a Társaság valamennyi munkavállalója,
* korábbi munkavállalója,
* a Társasággal egyéb foglalkoztatásra irányuló jogviszonyban álló személyek – ideértve a gyakornokokat és az önkéntes tevékenységet végző személyeket,
* azon személyek, akik a Társasággal korábban ilyen jogviszonyban álltak,
* a Társasággal munkaviszonyt vagy egyéb foglalkoztatásra irányuló jogviszonyt létesíteni kívánó olyan személyek, akik esetében e jogviszony létesítésére vonatkozó eljárás megkezdődött - ideértve az álláspályázók felvételi eljárását,
* a Társasággal szerződéses kapcsolatban álló egyéni vállalkozó,
* egyéni cég,
* a Társasággal szerződéses kapcsolat létesítésére vonatkozó eljárást megkezdett, szerződéses kapcsolatban álló vagy szerződéses kapcsolatban állt vállalkozó, alvállalkozó, beszállító, illetve megbízott felügyelete és irányítása alatt álló személy

**akinek a Társaság tevékenységével összefüggésben bármilyen jogellenes vagy jogellenesnek feltételezett cselekmény vagy mulasztás jut tudomására.**

**3. Visszaélés-bejelentési rendszer eljárási rendje**

A Társaság visszaélés-bejelentési rendszerére vonatkozó alapvető rendelkezéseket és a belső visszaélés-bejelentési csatornákra vonatkozó, a bejelentések hatékony kivizsgálását szolgáló garanciális eljárási szabályokat a 2023. december 17. hatályos ’Belső visszaélés-bejelentési rendszer eljárásrendje’ c. szabályzatában rögzíti. E szabályzat elérhetősége: vgrt@vgrt.hu.

A Társaság esetében a belső visszaélés-bejelentési rendszer működtetője a Társaság által kijelölt bejelentővédelmi felelős (a továbbiakban: a belső visszaélés-bejelentési rendszer működtetője).

A bejelentővédelmi felelős közreműködik a jogsértésekre, etikailag aggályos magatartásokra vonatkozó bejelentések fogadásában, értékelésében és hatékony kivizsgálásában, a bejelentések tartalma alapján szükség esetén vizsgálati terv és összefoglaló jelentés elkészítésében, valamint a bejelentés tartalma alapján szükségessé váló intézkedések megtételében. A bejelentések fogadását és kivizsgálását mint a belső visszaélés-bejelentési rendszerrel összefüggő kötelező feladatokat a Társaság bejelentővédelmi felelőse látja el.

A Társaság bejelentővédelmi felelősének neve és elérhetősége:

Név: Mándiné Kis Mónika

Cím/iroda: 3200 Gyöngyös, Kenyérgyár út 17. Munkaügyi iroda

email: bejelentes@vgrt.hu

Telefonszám: 0670/9333160

**4. Bejelentések megtételének módja**

A bejelentő a bejelentést írásban vagy szóban teheti meg. A szóbeli bejelentést telefonon vagy más hangüzenetküldő rendszer útján, vagy személyesen lehet megtenni a belső visszaélés-bejelentési rendszer működtető jelen Tájékoztató 3. pontjában feltüntetett elérhetőségein.

Ha a belső visszaélés-bejelentési rendszer keretében a bejelentő hozzájárulását igénylő, rögzített telefonvonalat vagy egyéb rögzített hangüzenetküldő rendszert használnak, a belső visszaélés-bejelentési rendszer működtetője a szóbeli bejelentést a személyes adatok védelmére vonatkozó előírások szerint megtett tájékoztatást követően tartós és visszakereshető formában rögzíti, vagy írásba foglalja és – annak ellenőrzésére, helyesbítésére, aláírással történő elfogadására vonatkozó lehetőség biztosítása mellett – a bejelentő számára másodpéldányban átadja.

Ha a belső visszaélés-bejelentési rendszer keretében nem használnak rögzítésre alkalmas rendszereket, a belső visszaélés-bejelentési rendszer működtetője a szóbeli bejelentést írásba foglalja és – annak ellenőrzésére, helyesbítésére, aláírással történő elfogadására vonatkozó lehetőség biztosítása mellett – a bejelentő számára másodpéldányban átadja. A belső visszaélés-bejelentési rendszer működtetője a szóbeli bejelentés írásba foglalása során teljes és pontos jegyzőkönyvet köteles készíteni.

Ha a bejelentő személyesen teszi meg a bejelentését, a belső visszaélés-bejelentési rendszer működtetője a szóbeli bejelentést a személyes adatok védelmére vonatkozó előírások szerint megtett tájékoztatást követően tartós és visszakereshető formában rögzíti, vagy írásba foglalja és – annak ellenőrzésére, helyesbítésére, aláírással történő elfogadására vonatkozó lehetőség biztosítása mellett – a bejelentő számára másodpéldányban átadja.

**5. Adatkezelés a bejelentések kapcsán**

A belső visszaélés-bejelentési rendszer keretei között a bejelentőnek, annak a személynek, akinek a magatartása vagy mulasztása a bejelentésre okot adott, és annak a személynek, aki a bejelentésben foglaltakról érdemi információval rendelkezhet, a bejelentés kivizsgálásához elengedhetetlenül szükséges személyes adatai kizárólag a bejelentés kivizsgálása és a bejelentés tárgyát képező magatartás orvoslása vagy megszüntetése céljából kezelhetők, és a bejelentés kivizsgálásában közreműködő külső szervezet részére továbbíthatóak.

A belső visszaélés-bejelentési rendszert úgy kell kialakítani, hogy a személyazonosságát felfedő bejelentő, valamint a bejelentésben érintett személy személyes adatait az erre jogosultakon kívül más ne ismerhesse meg. A bejelentést kivizsgáló személyek a vizsgálat lezárásáig vagy a vizsgálat eredményeképpen történő formális felelősségre vonás kezdeményezéséig a bejelentés tartalmára és a bejelentésben érintett személyre vonatkozó információkat – a bejelentésben érintett személy tájékoztatásán túl – a foglalkoztató más szervezeti egységével vagy munkatársával a vizsgálat lefolytatásához feltétlenül szükséges mértékben oszthatják meg.

Ha a bejelentés természetes személyre vonatkozik, az e természetes személyt megillető, a személyes adatok védelmére vonatkozó előírások szerinti, a tájékoztatáshoz és hozzáféréshez való joga gyakorlása során a bejelentő személyes adatai nem tehetők megismerhetővé a tájékoztatást kérő személy számára.

Gyöngyös, 2023. december 14.

 Városgondozási Zrt.